Az ELTE TTK HÖK Rendezvényes és Kommunikációs Bizottságának Ügyrendje

Az Eötvös Loránd Tudományegyetem (továbbiakban: Egyetem) Természettudományi Kar (továbbiakban: Kar) Hallgatói Önkormányzat (továbbiakban: Önkormányzat) Küldöttgyűlése (továbbiakban: Küldöttgyűlés) az Alapszabály rendelkezéseit figyelembe véve az alábbi ügyrendet alkotja:

**1. §**

**A Bizottság feladata**

1. Az ELTE TTK HÖK által szervezett vagy szervezésében résztvevő rendezvények tervezésében és lebonyolításában való aktív részvétel.
2. Kommunikációs terv készítése az egyes rendezvényekhez.
3. Az Önkormányzat arculatának megtervezése és figyelemmel kísérése.
4. A hallgatók tájékoztatása a szervezésben lévő rendezvényekről.
5. A Bizottság tagjai

**2. §**

**A Bizottság összetétele**

* 1. A Bizottság tagja kizárólag az ELTE TTK HÖK tagjai lehetnek.
	2. A bizottság három állandó tagja tisztségénél fogva:

ba) Kommunikációs referens,

bb) Rendezvényekért felelős referens, bc) Főszerkesztő.

* 1. A bizottság további tagjait (kiknek száma maximálisan 12 fő) a Küldöttgyűlés vagy a Választmány delegálja, a 3 állandó tag legalább kétharmados egyetértésével.

ca) Abban az esetben, ha a három állandó tag bármelyikének tisztége betöltetlen a TTK HÖK elnök vagy helyettese veszi át a tag feladatait. Az elnök vagy helyettese egyszerre egynél több állandó tag feladatait és jogait nem veheti át.

1. A bizottság elnökét a bizottság szavazati joggal rendelkező tagjai választják a ciklus első ülésén, illetve, ha nincs betöltve az elnöki pozíció.

**3. §**

**A Bizottság tagjainak feladatai**

1. A Bizottság tagjainak feladata
	1. a Bizottság ülésein és munkájában legjobb tudása szerint részt vegyen,
	2. a Bizottság ülésein a hallgatók véleményét és érdekeit képviselje,
	3. tájékoztassa a hallgatókat a Bizottság ülésein és levelezőlistáján elhangzottakról, továbbá a hallgatókat érintő aktualitásokról,
	4. lehetőségeihez mérten a Bizottság elnökének kérésére segítse az elnök és a Bizottság munkáját.

**4. §**

**Az ülés összehívása**

1. Az ülést a bizottság elnöke hívja össze.
2. A bizottság egy félévben legalább kétszer köteles ülésezni.
3. A meghívókat az ülés kezdete előtt 5 nappal valamennyi bizottsági tagnak és az Ellenőrző Bizottságnak ki kell küldeni. A meghívónak tartalmaznia kell
	1. az ülés helyét és időpontját,
	2. a javasolt napirendet.
4. A Bizottság ülését az elnök – 8 munkanapon belül – köteles összehívni, ha
	1. a Bizottság tagjainak egyharmada, vagy
	2. az ELTE TTK HÖK elnöke

a napirend megjelölésével, a Bizottság elnökének benyújtva – írásban a Bizottság összehívását kéri.

**5. §**

**Az ülések nyilvánossága**

1. A Bizottság ülései, előterjesztései, határozatai, valamint az ülésekről készült jegyzőkönyvek és emlékeztetők nyilvánosak.
2. A Bizottság ülésein az Önkormányzat tagjai, valamint az Alapítvány elnöke és titkára tanácskozási joggal vesz részt.
3. A Bizottság – egyszerű többséggel – bármely személynek tanácskozási jogot adhat.
4. A Bizottság legalább egy tagjának kérésére a Bizottság jelenlévő tagjainak több mint kétharmados egyetértése esetén zárt ülést rendelhet el.

**6. §**

**Határozatképesség**

1. A Bizottság határozatképes, ha tagjainak több mint fele jelen van. Amennyiben egy Bizottsági ülés határozatképtelen, akkor azt 8 munkanapon belül, változatlan napirenddel újra össze kell hívni.
2. A határozatképességet az Ellenőrző Bizottság mondja ki, és az ülés során folyamatosan ellenőrzi. Amennyiben az ülésen az Ellenőrző Bizottság egyik tagja sincs jelen, kétharmados szavazással a Bizottság egyik tanácskozási vagy szavazati jogú tagját kell megbízni a határozatképesség ellenőrzésével.
3. Amennyiben az ülés nem határozatképes, vagy az utolsó napirendi pont megtárgyalása előtt elveszti határozatképességét, úgy 8 munkanapon belül új ülést kell összehívni, amelyen a be nem fejezett napirendi pontokat napirendre kell venni.

**7. §**

**A napirend**

1. Napirendi pont tárgyalását a bizottság bármely tagja kezdeményezheti. Az ülés előtt huszonnégy órával beérkezett javaslatokat, beérkezett javaslatokat a Bizottság elnöke köteles napirendre venni.
2. Az ülés elején el kell fogadni az ülés végleges napirendjét. Az előzetes napirenden nem szereplő pontokat a bizottság egyszerű többséggel vehet fel.
3. Az ülés közben napirendi pontok felvételére, törlésére, azok sorrendjének megváltoztatására kétharmados többséggel van lehetőség. Egy adott ülésen egy lezárt pontot még egyszer napirendre tűzni nem lehet.

**8. §**

**A levezető elnök**

1. Az ülés levezető elnöke a Bizottság elnöke. Amennyiben a Bizottság elnöki pozíciója betöltetlen, úgy a Bizottság ülését bármely tag kérésére össze kell hívni. Ilyenkor az ülést összehívó tag az ülés levezető elnöke.
2. Az ülést a levezető elnök nyitja meg és zárja le.
3. Amennyiben a bizottság elnöki pozíciója betöltetlen, úgy az első napirendi pont a bizottság elnökének választás.
4. Amennyiben a Bizottság elnöki pozíciója betöltetlen, a Bizottság ülését 8 napon belül össze kell hívni.

**9. §**

**Az ülés menete**

1. Az ülés levezető elnöke a Bizottság elnöke. Amennyiben a Bizottság elnöki pozíciója betöltetlen, úgy a Bizottság ülését bármely tag kérésére össze kell hívni. Ilyenkor az ülést összehívó tag az ülés levezető elnöke.
2. Ha a Bizottság határozatképes, az levezető elnök ismerteti a napirendi javaslatot, valamint az ahhoz kapcsolódó kiegészítő, illetve módosító indítványait és azok indokolását.
3. Ha a napirendhez bármely tagnak észrevétele, vagy módosító javaslata van, azt vitára kell bocsátani.
4. A napirend – jelen szakasz (1) és (2) bekezdésében foglaltakra figyelemmel történő – elfogadásáról a Bizottság egyszerű többséggel határoz.
5. A napirend elfogadását követően a Bizottság megtárgyalja az egyes napirendi pontokat. A napirendi pontokat a levezető elnök nyitja meg és zárja le.
6. Az ülés folyamán az levezető elnök gondoskodik arról, hogy a tagok az őket megillető jogokat megfelelően és akadálymentesen gyakorolják, ennek keretében biztosítja a tagok számára a hozzászólás és a kérdezés (indítványozás, véleményezés) jogát.
7. A Bizottság döntéseit nyílt szavazással, egyszerű többséggel hozza meg- kivéve, ha jelen ügyrend máshogy nem rendelkezik.
8. Szavazategyenlőség esetén az elnök szavazata dönt.
9. A Bizottság személyi kérdések esetén titkos szavazással dönt.
10. A Bizottság ügyrendjének módosításához tagjainak kétharmados többsége szükséges.

**10. §**

**Az ülés dokumentálása**

1. A Bizottság üléséről hangfelvétel alapján írásos, vázlatos emlékeztetőt kell készíteni. Az emlékeztetőt az ülést levezető elnök által felkért jegyzőkönyvvezető készíti, és a bizottság elnöke és a jegyzőkönyvvezető hitelesíti. Az emlékeztetőnek tartalmaznia kell az ülés helyét és idejét, a napirendet, a megvitatott kérdéseket, a hozzászólókat, a hozzászólások lényegét, a hozott határozatok szövegét, a határozatok szavazati arányait és a jelenléti ívet. Ha az ülés során ezt bármely felszólaló kéri, akkor az emlékeztetőnek tartalmaznia kell az adott felszólalás teljes, szó szerinti szövegét is.
2. A Bizottság által választott jegyzőkönyvvezető az ülésen jelen lévő hallgatók közül egyszerű többséggel nyílt szavazással megválasztott személy.
3. Az emlékeztetőt nyolc munkanapon belül az Önkormányzat honlapján elérhetővé kell tenni.

**11.§ Záró és hatályba léptető rendelkezések**

(1) Jelen ügyrend az ELTE TTK HÖK Küldöttgyűlésének 2024. november 26-án hozott határozata alapján azonnal hatályba lép.